Source: https://www.satcentrum.com/clanky/27516/tlacova-informacia-zo-zasadnuti-rvr-dna-9-10-2019/
Timestamp: 2019-12-06 00:33:31+00:00

Document:
Tlačová informácia zo zasadnutí RVR dňa 9. 10. 2019 - Články | satCentrum
Pátek • 06.12.2019 - 01:33:31 satCentrum najdete také na:
Tlačová informácia zo zasadnutí RVR dňa 9. 10. 2019
Autor: RVR , e-mail: info@rvr.sk Přidané: 10.10.2019
Tlačová informácia zo zasadnutia Rady pre vysielanie a retransmisiu, ktoré sa konalo dňa 9. 10. 2019 v sídle Rady pre vysielanie a retransmisiu. Na zasadnutí Rada pre vysielanie a retransmisiu:
◾ udelila licenciu na celoplošné digitálne vysielanie televíznej programovej služby ducktv plus spoločnosti MEGA MAX MEDIA, s.r.o.
◾ uložila sankciu - upozornenie na porušenie zákona prevádzkovateľovi retransmisie Správcovské bytové družstvo IV Košice, za porušenie § 17 ods. 1 písm. c) ZVR v súvislosti s tým, že dňa 11. 4. 2019 poskytoval retransmisiu programovej služby Duna TV bez súhlasu jej pôvodného vysielateľa;
◾ uložila sankciu - upozornenie na porušenie zákona prevádzkovateľovi retransmisie TS, s.r.o., za porušenie § 17 ods. 1 písm. c) ZVR v súvislosti s tým, že dňa 15. 5. 2019 poskytoval retransmisiu programových služieb CNN, M1, M2, ČT1 SD/HD a ČT2 SD/HD bez súhlasu ich pôvodných vysielateľov;
◾ začala správne konanie voči vysielateľovi MAC TV s.r.o. (programová služba JOJ) vo veci možného porušenia § 20 ods. 3 ZVR (ochrana maloletých - JSO), ku ktorému mohlo dôjsť tým, že dňa 2. 8. 2019 o cca 10:22 hod. odvysielal program Policajti v akcii, označený ako nevhodný pre maloletých divákov do 12 rokov, čím mohlo dôjsť k nesprávnemu uplatneniu JSO;
◾ začala správne konanie voči vysielateľovi MARKÍZA – SLOVAKIA, spol. s r.o. (programová služba TV MARKÍZA) vo veci možného porušenia § 20 ods. 3 ZVR (ochrana maloletých - JSO), ku ktorému mohlo dôjsť tým, že dňa 11. 8. 2019 o cca 11:29 hod. odvysielal program Líbáš jako ďábel, označený ako nevhodný pre maloletých divákov do 12 rokov, čím mohlo dôjsť k nesprávnemu uplatneniu JSO;
◾ začala správne konanie voči vysielateľovi MARKÍZA – SLOVAKIA, spol. s r.o. (programová služba TV MARKÍZA) vo veci možného porušenia § 20 ods. 3 ZVR (ochrana maloletých - JSO), ku ktorému mohlo dôjsť tým, že dňa 27. 7. 2019 o cca 12:33 hod. odvysielal program Bláznivý pohreb, označený ako nevhodný pre maloletých divákov do 12 rokov, čím mohlo dôjsť k nesprávnemu uplatneniu JSO;
◾ začala správne konanie voči vysielateľovi KABEL TELEKOM s.r.o. (programová služba TV LocAll) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru), ku ktorému mohlo dôjsť vysielaním programu Regionálny týždenník (príspevok Namiesto sľubovaného rozvoja sa iba schôdzuje), dňa 23. 7. 2019; vo veci možného porušenia § 38 ods. 2 ZVR (povinnosť uviesť sponzorský odkaz programu na začiatku a na konci programu), v súvislosti s vysielaním programu Otvorené štúdio, dňa 23. 7. 2019 a vo veci možného porušenia § 39a ods. 2 s odkazom na § 39a ods. 5 písm. d) ZVR (povinnosť zreteľne informovať verejnosť o existencii umiestňovania produktov označením na začiatku a na konci programu), ku ktorému mohlo dôjsť odvysielaním programu Regionálny týždenník, dňa 23. 7. 2019;
◾ uznala za neopodstatnené 10 sťažností, respektíve ich častí.
Všetky uznesenia prijaté dňa 9. 10. 2019 budú zverejnené v zápisnici zo zasadnutia na webovej stránke Rady: www.rvr.sk.
Mgr. Ivana Čaučíková, hovorkyňa, Rada pre vysielanie a retransmisiu, 9. 10. 2019
07.10.2019 • LUBOŠ POSPÍŠIL & 5P vydávají živák LIVE!!! Ostrava
06.10.2019 • Štáb filmu s pracovním názvem Havel si připomněl nedožité narozeniny Václava Havla
04.10.2019 • Súd nariadil neodkladné opatrenie proti spoločnosti neoprávnene šíriacej programové služby patriace do skupiny Markíza

References: § 17
 § 17
 § 20
 § 20
 § 20
 § 16
 § 38
 § 39
 § 39
 Súd